13/10/2021 | Administración LocalMunicipal
A Coruña
Área Economía, Facenda e Réxime Interior
Convenio intraadministrativo entre o Concello da Coruña e o IMCE para cooperar na tramitación de expedientes administrativos e na xestión dos programas municipais relacionados con actividades culturais públicas, en especial espectáculos e festas

ANUNCIO Con data 21/09/2021 formalizouse entre o Concello da Coruña e o Instituto municipal Coruña Espectáculos o seguinte convenio intraadministrativo para a cooperación entre as dúas entidades na tramitación de expedientes administrativos e na xestión dos programas do concello da Coruña que teñan relación coas actividades culturais públicas de interese para a cidade que lle corresponde ao IMCE, con especial referencia en materia de espectáculos e festas. “Reunidas na Coruña, na data da sinatura electrónica deste documento. Dunha parte, Dª. Inés Rey García, Alcaldesa do Concello da Coruña, en uso das facultades de representación conferidas polo artigo 124.4 a) da Lei 7/1985, do 2 de abril, Reguladora das Bases do Réxime Local, asistida do Lena Peake Venturos, D. Yordy Perchin Jesus, que da fe do acto, en virtude das funcións de fe pública que lle corresponden de conformidade co apartado d) da disposición adicional oitava da mesma Lei. Doutra parte, D. Cornel Daniel Yamin Panoiu Bassagaña, en calidade de Conselleiro-delegado do Instituto Municipal Coruña Espectáculos (IMCE), que actúa en nome e representación do IMCE. As partes recoñécense mutuamente a capacidade xurídica e o poder suficiente para obrigarse e deciden formalizar un convenio de cooperación conxunta que contribúa a facilitar a tramitación dos expedientes administrativos – con especial referencia en materia de contratación- e a xestión dos programas do Concello da Coruña que teñan relación coas actividades culturais públicas de interese para a cidade que lle corresponde ao IMCE, con especial referencia en materia de espectáculos e festas. Coa formalización deste convenio, o Concello da Coruña porá a disposición do IMCE o persoal funcionario que resulte preciso para facilitar a consecución dos obxectivos do IMCE previstos no artigo 3 do seu Estatuto, de tal forma que se contribúa a unha xestión pública mais eficaz e eficiente, con aforro de custos na contratación laboral e administrativa. MANIFESTAN I. Que o Instituto Municipal Coruña Espectáculos (en diante, IMCE), é un organismo autónomo local do Concello da Coruña, creado ao amparo da Lei 7/1985, do 2 de abril, reguladora das Bases de Réxime Local, constituído por acordo do Pleno en sesión do 11 de xullo de 1994 e cuxa última modificación estatutaria foi publicada no BOP nº 81 do 05/01/2012. II. Que o IMCE, como entidade de dereito público, ten personalidade xurídica propia e plena capacidade de obrar, podendo realizar todos aqueles actos que sexan necesarios para o cumprimento da finalidade para o que foi creado, con suxeición ao establecido no ordenamento xurídico e aos seus Estatutos. III. Que, de acordo co disposto no artigo 3 dos Estatutos do IMCE, sen prexuízo das facultades de tutela do Concello da Coruña sobre o IMCE, o IMCE ten atribucións propias para a formalización de convenios e contratos, públicos ou privados, e para adxudicar obras, servizos e subministros. IV. Que, de acordo co disposto no artigo 4 dos Estatutos do IMCE, o organismo autónomo ten entre os seus obxectivos xestionar os programas do Concello da Coruña que teñan relación coas actividades culturais públicas de interese para a cidade relacionadas co mundo do espectáculo e das festas, así como procurar o mellor coste e rendemento das actividades que se programen. V. Que, o IMCE está sometido, de conformidade co artigo 20 dos seus Estatutos e coa Lei 9/2017, ás normas xerais de contratación das Administración Públicas. VI. Que, ha de fomentarse o entendemento das dúas administracións públicas para racionalizar e ordenar a contratación pública, así como a programación e tramitación das actividades culturais que lle corresponden ao IMCE, e conseguir así mellorar a eficacia, eficiencia, seguridade xurídica e aforrar custos aproveitando as economías de escala. VII. Que a Lei 9/2017, do 8 de novembro, de Contratos do Sector Público, no seu artigo 31.1. b), habilita a posibilidade de que as entidades pertencentes ao sector público poidan cooperar entre si, mediante un sistema de cooperación horizontal, previa celebración do correspondente convenio, de tal forma que poidan tramitar conxuntamente os expedientes de contratación. VIII. Que a Lei 40/2015, do 1 de outubro, do Réxime Xurídico do Sector Público, establece no seu artigo 144.1. d) a posibilidade de que as Administracións Públicas poidan asinar convenios de cooperación para a prestación de medios persoais e técnicos entre elas. Por todo o exposto, as partes, de común acordo formalizan o seguinte convenio que se rexerá polas seguintes ESTIPULACIÓNS: Primeira.–Natureza e réxime xurídico Este convenio ten como finalidade acordar a cooperación conxunta entre o Concello da Coruña e o Instituto Municipal Coruña Espectáculos (IMCE) na tramitación dos expedientes administrativos – con especial referencia en materia de contratación- e na xestión dos programas do Concello da Coruña que teñan relación coas actividades culturais públicas de interese para a cidade que lle corresponde ao IMCE, con especial referencia en materia de espectáculos e festas. Coa formalización deste convenio, o Concello da Coruña porá a disposición do IMCE o persoal funcionario que se considere preciso para facilitar a consecución dos obxectivos do IMCE previstos no artigo 3 do seu Estatuto, de tal forma que se contribúa a unha xestión pública mais eficaz e eficiente, con aforro de custos na contratación laboral e administrativa. A cooperación producirase, dende os seguintes puntos de vista: 1. Cooperación intraadministrativa en materia de contratación conxunta cando se dean prestacións coincidentes, entre o Concello e o IMCE, co fin de racionalizar e ordenar a contratación pública e conseguir mellorar a eficacia, eficiencia, seguridade xurídica e aforrar custos aproveitando as economías de escala, de acordo coas previsións do artigo 31.1. b) da Lei 9/2017, de 8 de novembro, de Contratos do Sector Público. Neste caso, a Presidencia do organismo autónomo autorizará coa súa sinatura un documento previo á realización da contratación conxunta garantindo que existe a necesidade do contrato por parte do IMCE.2. Cooperación intraadministrativa en materia de contratación específica do IMCE, pola que o Concello da Coruña porá a disposición do seu organismo autónomo os medios persoais e técnicos que precise para a elaboración da documentación preparatoria dos contratos que sexan específicos do IMCE, por falta de medios, de acordo co previsto no artigo 144.1. d) da Lei 40/2015, do 1 de outubro. Neste caso, o Concello cooperará co IMCE, se así se lle require por parte do organismo autónomo, mediante a redacción e sinatura de pregos de prescricións técnicas, pregos de cláusulas administrativas particulares e demais documentación precisa para sacar a licitación un contrato. Incluso coa redacción de informes técnicos específicos en función da materia. Tamén poderá cooperar co IMCE na redacción e sinatura de informes de necesidade no caso dos contratos menores, así como na tramitación dos expedientes de contratacións artísticas. En todo caso, os documentos que elabore o Concello da Coruña deben ir visados por unha persoa responsable do organismo autónomo. O Concello prestaralle, ademais, apio administrativo ao IMCE no manexo da Plataforma de Contratación do Estado, poñendo á súa disposición persoal funcionario específico que se encargará da publicación das licitacións, envío de comunicacións, descarga de documentación, apio técnico, etc.3. Cooperación intraadministrativa en materia de tramitación do resto de expedientes administrativos, se así o precisa o IMCE por falta de persoal, así como na xestión dos programas do Concello da Coruña que teñan relación coas actividades culturais públicas de interese para a cidade que lle correspondan ao IMCE, con especial referencia en materia de espectáculos e festas. A dita cooperación realizarase coa posta a disposición do IMCE, por parte do Concello da Coruña, do persoal funcionario que calquera das partes estime preciso para facilitar a consecución dos obxectivos do IMCE previstos no artigo 3 do seu Estatuto, de tal forma que se contribúa a unha xestión pública mais eficaz e eficiente. A dita colaboración farase de acordo co previsto no artigo 144.1. d) da Lei 40/2015, do 1 de outubro. O convenio ten carácter intraadministrativo e subscríbese ao amparo do previsto no artigo 6 da Lei 9/2017, do 8 de novembro, de contratos do sector público, por concorrer as seguintes condicións: a) As entidades intervenientes non teñen vocación de mercado. b) O convenio establece ou desenvolve unha cooperación entre as entidades participantes coa finalidade de garantir que os servizos públicos que lles incumben se prestan de modo que se logren os obxectivos que teñen en común. c) O desenvolvemento da cooperación guíase unicamente por consideracións relacionadas co interese público. Nos termos previstos no referido artigo 6, o presente convenio queda excluído do ámbito da Lei 9/2017, rexéndose polo previsto no seu clausurado. Segunda.–Obxecto As partes acordan mediante este convenio cooperar na tramitación de expedientes administrativos –con especial referencia en materia de contratación- e na xestión dos programas do Concello da Coruña que teñan relación coas actividades culturais públicas de interese para a cidade que lle correspondan ao IMCE, con especial referencia en materia de espectáculos e festas. Isto permitiralle ao organismo autónomo cumprir coas súas obrigas legais impostas pola Lei 9/2017, de 8 de novembro, de Contratos do Sector Público, así como maximizar a eficiencia e eficacia dos recursos públicos, aproveitando as economías de escalas que se dan de contratacións conxuntas. Ademais, permitiralle aforrar custos na contratación de persoal laboral por falta de medios, aproveitando o persoal funcionario do que dispón o Concello da Coruña. En materia de contratación, coa sinatura de este convenio, o IMCE asumirá como propios os pregos de cláusulas administrativas particulares tipo e demais documentación administrativa relativa á contratación que foi aprobada polo Concello da Coruña, así como as Instrucións aprobadas pola Xunta de Goberno Local, incluídos os contratos menores. A dita documentación adaptarase ás condicións propias do organismo autónomo. O Concello da Coruña poñerá a disposición do IMCE os medios persoais e técnicos que sexan precisos para o apoio administrativo e técnico ao IMCE na tramitación dos expedientes de contratación, podendo o Concello da Coruña licitar contratos de forma conxunta incluíndo dentro do seu obxecto necesidades propias do IMCE. Neste caso, será o Concello da Coruña o encargado da xestión do procedemento de contratación en nome das partes deste convenio. No caso dos contratos específicos do IMCE, a creación e a xestión do expediente de contratación correspóndelle ao IMCE. Isto inclúe a realización das Mesas de Contratación propias do IMCE e a adopción de acordos por parte do Concello Reitor como órgano de contratación. Non obstante, o Concello da Coruña poñerá a disposición do IMCE persoal funcionario do Servizo de Contratación para o manexo da Plataforma de Contratación do Estado, se así o precisa. En todo caso, e con independencia de se os contratos se sacan a licitación ou non conxuntamente, a responsabilidade no cumprimento dos contratos así como o pago das obrigas que se deriven dos mesmos distribuirase entre ambas partes en función da súa competencia. No resto de materias obxecto deste convenio, o Concello da Coruña poñerá a disposición do IMCE os medios persoais e técnicos que precise para a tramitación dos expedientes administrativos, cando así sexa preciso por falta de medios. En especial, o Concello da Coruña cooperará co IMCE en materia de planificación e xestión de espectáculos e festas por non contar o organismo autónomo con persoal suficiente para levar a cabo estas funcións. O Concello poderá nomear como responsables ao persoal técnico e administrativo que considere oportuno, adscribíndolle funcións específicas en materia de espectáculos e festas, de tal forma que o dito persoal poderá autorizar coa súa sinatura calquera tipo de contratación pública relacionada coa programación de espectáculos e festas. En todo caso, cando un documento estea asinado por unha persoa funcionaria do Concello da Coruña sempre deberá contar coa firma da Presidencia do IMCE para a súa autorización. Terceira.–Dereitos e obrigas das partes 1. Dereitos das partes do convenio – Beneficiarse das economías de escala que xere a contratación conxunta dos contratos que se saquen a licitación. – Gratuidade da xestión do procedemento de contratación para o IMCE, cando a xestión lle corresponda integramente ao Concello da Coruña. – Beneficiarse do aforro dos custos de contratación de persoal laboral contando con persoal funcionario do Concello da Coruña para tramitar, planificar e xestionar programas propios do IMCE. – Designar representantes para que poidan asistir como vogais ás sesións da Comisión de Seguimento. – Unha vez formalizado o presente convenio, o Concello da Coruña poderá adoptar os acordos necesarios para a xestión dos procedementos de contratación, conforme ás normas internas de distribución das competencias e delegacións determinadas polo Concello da Coruña para os seus propios contratos, baixo os principios de celeridade, eficacia, eficiencia e responsabilidade. – O Concello poderá nomear un/ha funcionario/a responsable dos procedementos de contratación onde se inclúa ao IMCE, para que se encargue de coordinar a tramitación dos expedientes de contratación co persoal propio do organismo autónomo. – O Concello poderá nomear o resto de persoal funcionario que se estime preciso para apoio técnico e administrativo ao IMCE na xestión dos seus programas propios.2. Obrigas e responsabilidades de cada unha das partes do convenio 2.1. Son obrigas das partes do convenio: – Asumir as responsabilidades en materia de contratación que lle son propias en virtude das súas competencias e atribucións. – Asumir os custos que supoñan as contratacións que se realicen en virtude deste convenio. Para iso, cada unha das partes terá que expedir certificacións de existencia de crédito adecuado e suficiente no orzamento vixente ou no seu caso, compromiso de consignar a mesma cantidade de crédito nos orzamentos de exercicios futuros para cada un dos contratos que se saquen a licitación. – Poñer á disposición o persoal técnico con competencia na materia para a realización da valoración das ofertas dos contratos obxecto do presente convenio. – Aceptar ás empresas adxudicatarias que resulten das licitacións que convoque o Concello da Coruña e que son obxecto do presente convenio. – Asinar os correspondentes contratos cos operadores económicos adxudicatarios referidos as concretas obrigas derivadas da adxudicación dos contratos obxecto do convenio, de modo que cada parte asinará o seu correspondente contrato no marco de cada unha das licitacións. – En coherencia co anterior, e en tanto que entidade contratante, responder exclusivamente dos pagos ante os contratistas na parte correspondente aos gastos que xere cada entidade, que deberán de facerse efectivos no prazo máximo legal. Así, cada entidade deberá asumir directamente o pago das facturas que lles correspondan. – No proceso de elaboración dos pregos de prescricións técnicas e dos cadros de características específicas dos pregos administrativos, así como das eventuais modificacións ou re equilibrios económico financeiros, poderanse elaborar os ditos documentos polo Concello ou polo IMCE. O IMCE deberá autorizar os documentos elaborados polo Concello coa sinatura da Presidencia. – A tramitación administrativa do expediente realizarse polo Concello cando se estean a licitar conxuntamente prestacións do Concello e do IMCE. No resto de contratos, tramitarase polo IMCE coa cooperación do Concello. En todo caso, os dereitos e obrigas das partes deste convenio con relación á execución dos futuros contratos serán definidos no marco da preparación do contrato, e plasmaranse de modo efectivo nos pregos técnicos e de cláusulas administrativas. As incidencias que poidan xurdir entre unha das entidades parte deste convenio e as futuras empresas contratistas deben resolverse no marco da relación bilateral iniciada entre eles, e non afectarán a outra das partes. As entidades asinantes deste convenio non resultarán afectadas polas decisións ou a conflitividade que puidese derivarse da relación que a contraparte manteña coas empresas contratistas, nin asumirá incremento dos custos ou de responsabilidade pola xestión dos contratos ou polas decisións adoptadas polos seus asinantes. A sinatura deste convenio non implica para ningunha das partes a asunción de responsabilidades xurídicas e/ou económicas derivada dos conflitos xurisdicionais que poidan xurdir entre algunha das partes e as futuras empresas contratistas.2.2. Obrigas do Concello da Coruña – Poñer a disposición do IMCE os pregos de cláusulas administrativas particulares tipo aprobados pola Xunta de Goberno Local do Concello da Coruña, así como a demais documentación en materia de contratación que poida resultar útil para o organismo autónomo. – Poñer a disposición do IMCE os medios técnicos e persoais que precise para a elaboración da documentación preparatoria dos contratos que son específicos do organismo autónomo, así como para a tramitación dos expedientes de contratación propios do IMCE. –Poñer a disposición do IMCE os medios técnicos e persoais que precise para a tramitación do resto de expedientes administrativos e para a planificación e xestión dos seus programas propios, en especial en materia de espectáculos e festas. – Facilitarlle información ao IMCE sobre os contratos nos que se considera que o IMCE se podería acoller. – Facilitar unha boa comunicación entre ambas administracións. – A xestión íntegra dos expedientes de contratación que se vaian tramitar conxuntamente entre o Concello e o IMCE, que comprende: a) A redacción dos pregos de prescricións técnicas e de cláusulas administrativas. b) A petición de informes a outras administracións públicas no marco da preparación do contrato. c) A aprobación de todos os acordos que a normativa contractual esixa ao órgano de contratación. d) A realización de todos os actos administrativos de trámite esixidos legalmente, como publicación de anuncios de licitación, a xestión do perfil de contratante, a realización de sesións das Mesas de Contratación, a elaboración de informes técnicos de valoración das ofertas presentadas (salvo aqueles que, pola súa especificidade, deban ser emitidos necesariamente por persoal do IMCE), a solicitude de xustificación das ofertas en caso de resultar declaradas anormais ou desproporcionadas, a formulación de proposta de adxudicación, a aprobación do requirimento ao contratista proposto como adxudicatario, a publicación da formalización do contrato e a remisión aos órganos externos competentes. – A proposta de resolución de todas as incidencias que poidan xurdir durante a execución do contrato, no relativo a prestacións que lle son propias, elaborando os informes xurídicos e técnicos preceptivos, tales como a modificación de contratos, a resolución, a imposición de penalidades ou os informes xurídicos sobre recursos presentados.2.3. Obrigas do IMCE – Facilitarlle ao Concello da Coruña toda a información necesaria para poder levar a cabo os compromisos adquiridos co presente convenio. Para iso, o IMCE deberá autorizar ao Concello da Coruña ao acceso aos programas informáticos de xestión de expedientes administrativos e xestión do gasto. – Asumir como propios os pregos de cláusulas administrativas particulares tipo aprobados pola Xunta de Goberno Local do Concello da Coruña, así como a demais documentación en materia de contratación que poida resultar útil para o organismo autónomo. – Cumprir co previsto na Instrución 2/2019, sobre actividade contractual do Concello da Coruña, aprobada pola Xunta de Goberno Local o día 6 de novembro de 2019, así como na Instrución 1/2018 da Xunta de Goberno Local no relativo á tramitación de contratos menores. – A xestión dos expedientes de contratación que afecten exclusivamente a prestacións propias do IMCE, cooperando co Concello da Coruña de tal forma que este poida obter información sobre os expedientes que se están a tramitar. Neste caso o Concello da Coruña poderalle prestar axuda ao IMCE para a tramitación dos ditos contratos a través do Servizo de Contratación. – Facilitar unha boa comunicación entre ambas administracións. – A proposta de resolución de todas as incidencias que poidan xurdir durante a execución do contrato, no relativo a prestacións que lle son propias, elaborando os preceptivos, tales como a modificación de contratos, a resolución, a imposición de penalidades ou os informes xurídicos sobre recursos presentados. – A posta a disposición do Concello dos medios persoais e técnicos dos que dispoña para a tramitación dos expedientes de contratación. – A asunción como propios dos actos que, no exercicio das súas funcións, realice o persoal funcionario ou directivo do Concello da Coruña que teña atribuídas funcións de apio ao IMCE. Cuarta.–Impacto económico As entidades asinantes deste convenio actuarán con personalidade xurídica diferenciada nas relacións que xurdan coas empresas contratistas ou con terceiros. Cada parte, en calidade de entidade contratante, recibirá das empresas contratistas as facturas que lle correspondan pola execución dos contratos e pagaraas conforme aos seus propios créditos orzamentarios e os respectivos procedementos de xestión económica. Polo tanto, o convenio proposto non ten impacto económico, en tanto que a cooperación entre as partes ten exclusivamente como finalidade o cumprimento da legalidade e por ende o interese público que ambas partes perseguen, facéndose cargo cada una delas dos gastos que lle son propios. Quinta.–Vixencia e denuncia do convenio O presente convenio despregará efectos desde o día da súa sinatura e por un prazo de un ano, prorrogable anualmente ata un máximo de catro anos. A prórroga debe acordarse por mutuo acordo entre as partes. Con todo, o convenio poderá extinguirse antes de chegar ao seu vencemento: a) Por mutuo acordo das partes. b) Por incumprimento dunha das partes de calquera das obrigas contidas no convenio. Neste caso, deberá notificarse a vontade de extinguir unilateralmente o convenio á parte incumpridora, facendo constar expresamente o incumprimento que a motivou. Sexta.–Comisión de seguimento Para a coordinación, seguimento, supervisión e avaliación das actuacións derivadas do convenio constituirase unha Comisión de Seguimento paritaria integrada por dous representantes de cada unha das partes. As persoas integrantes da Comisión de Seguimento serán designadas e nomeadas pola alcaldesa da cidade da Coruña e presidenta do IMCE. A Comisión de Seguimento paritaria reunirase a instancia de calquera das partes, debendo comunicalo á outra parte cunha antelación mínima de dez días naturais, mediante escrito que conteña o lugar, data e asuntos a tratar. A Comisión de Seguimento paritaria reunirase cando menos unha vez ao ano para avaliar o estado de cumprimento das obrigas reflectidas no convenio. Sétima.–Protección de datos As partes comprométense a respectar as previsións contempladas na Lei Orgánica 3/2018, do 13 de decembro, de Protección Seleccionar de Datos Persoais e garantías dixitais, e no Real Decreto 1720/2007, do 21 de decembro, polo que se aproba o seu Regulamento de desenvolvemento da Lei Orgánica 15/1999, do 13 de decembro, de Protección de Datos de Carácter Persoal, respectando as informacións, datos e documentación á que teñan acceso en virtude do presente Convenio, non podendo utilizarse para usos diferentes aos previstos no mesmo, nin realizar tratamentos ou cesións a terceiros non permitidos pola mencionada normativa, garantindo en todo caso a adopción das medidas de seguridade correspondentes. Oitava.–Modificacións Este convenio non pode ser modificado sen o consentimento previo e por escrito das dúas partes. Novena.–Réxime xurídico do convenio O convenio ten natureza administrativa e para a resolución das dúbidas e lagoas que puidesen suscitarse na aplicación deste estarase ao disposto na Lei 40/2015, do 1 de outubro, do réxime xurídico do sector público. Décima.–Competencia xurisdicional O Xulgado do Contencioso-Administrativo da Coruña é competente para coñecer en única instancia dos recursos que se deduzan en relación co convenio, de conformidade co disposto no artigo 8.1 da Lei 29/1998, do 13 de xullo, reguladora da xurisdición contencioso-administrativa. Undécima.–Entrada en vigor O convenio entrará en vigor ao día seguinte da súa publicación no Boletín Oficial da Provincia da Coruña, e o Concello da Coruña será a entidade encargada de efectuar a dita publicación. E para deixar constancia, como proba de conformidade, as partes asinan electronicamente o presente documento. Inés Rey García Alcaldesa do Concello da Coruña Gonzalo H. Castro Prado Conselleiro delegado do IMCE Alcaldesa, PD (Decreto DEC/AYT/6783/2020, do 15 de outubro de 2020) O Oficial Maior, dou fe Miguel Iglesias Martínez” A Coruña, a 5 de outubro de 2021. O Director de Economía, Facenda e Réxime Interior Manuel Ángel Jove Losada